Bolesť kostrče
Dobrý deň keď si ľahnem neskutočne ma boli miesto na kostrci z ktorého strieľa do nohy až do päty aj do zadkovych svalov ako keby som mala pricviknuty nejaký nerv alebo sval. Akonáhle sa postavím bolesť kompletne zmizne. Co to môže byť? Odobraté CRP zápalové procesy neprebiehaju. Opuch prítomný.
Dobrý deň,
ďakujeme za Vašu otázku.
Bolesť kostrče vzniká v dôsledku nepomeru svalov v oblasti panvy a kostrče. Ide o nadmerný ťah, napätie, zatuhnutie, skrátenie svalov či šliach v spoločnom vzťahu. Bolesť vyžaruje do akejkoľvek strany ľudského tela od nôh až po hlavu. Hlavný rizikový faktor je úraz, príčina však môže byť aj v chybnom držaní tela, v zlých pohybových návykoch, ale i pri nadmernom a  jednostrannom preťažovaní chrbtice. Negatívne vplýva i dlhodobé sedenie, a teda sedavý spôsob života či sedavá práca, stres, nadváha, či obezita. Aj psychické ťažkosti, ako je napríklad depresia alebo anxiózna povaha, môžu byť zdrojom ťažkostí. Rovnako môžu mať príčinu aj mimo kostrč s podobnými symptómami, napríklad z orgánov panvy. Pri liečbe je dôležité zistenie príčiny ťažkostí, ktoré však môže odhaliť len lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová